앞

<-

다음

->

瑜伽師地論卷第六十六

彌勒菩薩說

三藏法師玄□奉　詔譯

攝決擇分中思所成慧地之二

復次如佛世尊說三苦性. 此中云何爲行苦性. 謂後有業煩惱所生諸行於彼彼自體中. 能隨順生一切煩惱及與衆苦所有安立. 一切遍行◑重所攝. 亦名◑重. 是行苦性. 依此行苦. 佛世尊說略五取蘊皆名爲苦. 又此行苦遍行一切若樂受中若苦受中若不苦不樂受中. 然於不苦不樂受中. 此◑重性分明顯現. 是故但說不苦不樂受由行苦故苦. 於樂受苦受中. 愛◑二法擾亂心故. 此◑重苦非易可了. 譬如熱癰. 若以冷觸封之卽生樂想. 熱灰◑上便生苦想. 若二俱離. 於此熱癰爾時唯有癰自性苦分明顯現. 如是於業煩惱所生諸行. 所有安立◑重所攝. 猶如熱癰. 行苦性中所有樂受如冷觸封. 所有苦受如熱灰◑. 所有不苦不樂受如離二觸癰自性苦. 又樂受中多生染著. 是故說彼貪所隨增. 於苦受中多生僧◑. 是故說彼瞋所隨增. 於非苦樂之所顯現◑重所攝所有安立行自體中. 於無常性計. 常顚倒. 於衆苦性計樂顚倒. 於不◑性計◑顚倒. 於無我性計我顚倒. 是故說彼不苦不樂受無明所隨增. 又諸愚夫於樂受中多生染著. 由是因緣於現法中. 行身惡行行語惡行行意惡行. 身壞命終廣說乃至生那落迦. 又由後有愛故能感當來生等衆苦. 如是樂受貪所依故能生當來五趣等苦. 又於苦受多起瞋心. 不隨所欲觸衆苦事. 便生種種愁惱怨歎乃至迷亂. 由此因緣行三惡行◑諸惡趣. 如是苦受瞋所依故. 能感現法後法衆苦. 又於不苦不樂受中多生如上顚倒之心. 於. 二種苦. 謂依樂受貪所生苦. 及依苦受瞋所生苦. 生不捨思起不捨行. 是故雖有衆多煩惱及隨煩惱. 然佛世尊但立三種根本煩惱. 謂貪瞋癡. 依此密意佛世尊說. 應觀樂受是衆苦法. 應觀苦受猶如毒箭. 應觀不苦不樂受性是無常有壞滅法. 若能如實◑無常性. 漸次能斷一切顚倒. 如是諸行是第一義苦聖諦事. 一切聖賢聖智觀已. 於第一有最極寂靜諸取蘊中. 尙不願樂. 何況弊下那落迦中

復次卽此能生後有諸行業及煩惱. 由相道理是集聖諦. 世尊經中據勝道理唯顯示愛

復次此煩惱品◑重永滅. 是有餘依涅槃增上所立滅諦. 又因永斷未來不生. 及先世因受用盡已. 現在諸行任運謝滅. 是無餘依涅槃增上所立滅諦. 復次若能證解第一義諦所有正見. 及正見爲先一切聖道. 是名道諦

復次欲令於苦遍知於集永斷. 於滅作證於道修習. 故略建立諸聖諦相. 若廣建立當知其相無量無邊. 又令了知苦諦◑相以爲依止. 漸能趣入諦微細相. 故先施設生等衆苦. 後方顯示五取蘊苦

復次由五相故建立任持諸法差別. 何等爲五. 一段食. 二觸食. 三意思食. 四識食. 五命根若◑段食. 於欲界五趣中皆現可得. 此於一分各別那落迦. 非大那落迦. 餘食及命. 遍三界中皆現可得. 由於諸行假立有情. 是故世尊說此諸法任持有情令住不壞. 問有七因緣任持諸行令住不壞. 何故世尊但說有情由食而住. 何等爲七. 一生是諸行住因. 由諸行生方得有住. 無有無生而有住者. 二命根. 三食. 四心自在通. 由彼勢力增諸壽行. 或住一劫或住劫餘. 五因緣和合. 是諸行住因. 謂善不善無記諸法. 乃至因緣猶未散壞. 於爾所時相續而住無有斷絶. 六由善不善無記作意引發先業. 能牽諸行念住不絶. 所謂外分共不共業之所生起. 七無諸障◑. 是諸行住因. 由此能令諸行生時無障因緣. 諸行生已相似相續而住. 遠離相違敗壞因緣. 若不爾者便應滅壞. 答雖由如是七種因緣諸行得住. 然此四食是諸行住多分因緣. 由種種門能令諸行相續而住. 又此諸食能令有情相續而住. 易取易入. 乃至愚夫◑兒等類亦能隨覺. 非所餘法. 又此諸食能令羸損諸根大種皆得增益. 又令疾病亦得除愈. 非所餘法. 又有長壽諸有情類. 若不得食非時中夭. 又此諸食令易入道. 能修身等四種念住. 謂一切有情食所住故. 是故由此五種因緣. 世尊但說一切有情由食而住. 何緣復說依止命根諸行得住. 謂有是處曾無飮食有所闕乏. 非求飮食有所艱難. 於彼處所唯由命根勢力而住. 如其所感壽量而住. 是故世尊依彼處所說諸有情由命根故諸行得住

復次此中段食當言香味觸處所攝. 何以故. 由香味觸若正消變便能長養. 不正消變乃爲損減. 色等餘法無有長養損滅消變. 是故說彼非段食性. 若諸段物於呑咽時. 令心歡喜諸根悅豫. 當於爾時不名段食. 但名觸食. 若受用已安◑消變. 增長喜樂. 於消變時乃名段食. 若有熟變不能長養諸根安樂. 彼雖熟變不名段食. 若諸段物於呑咽時. 不生歡喜亦不能令諸根悅豫. 當於爾時都不名食. 卽彼後時安◑熟變增長安樂. 彼於爾時乃名段食. 若有熟變不長安樂. 彼雖熟變亦不名食

問若有段物亦是食耶. 設是食者亦段物耶. 答如其所應當作四句. 或有段物而非是食. 謂諸段物不能長養諸根大種. 或有是食而非段物. 謂若有觸意思及識. 能令諸根大種長養. 或有是食亦是段物. 謂諸段物能令諸根大種長養. 或非段物亦非是食. 謂若有觸意思及識. 不能長養諸根大種. 如是所餘觸乃至識. 隨其所應皆作四句

復次若有異熟法. 若異熟法. 若異熟生法. 皆應了知. 略說有異熟法. 謂漏及有漏. 彼要有力不被損害受用未盡. 當知是名有異熟法. 於諸漏中若不善者說名有力. 有覆無記說名無力. 於有漏中若善不善說名有力. 餘名無力. 若漏有漏爲世出世二離欲道之所斷者. 名被損害. 與此相違名不損害. 若過去世其異熟果已成熟者. 名受用已盡. 彼異熟果已過去故更無所有. 若未來世當與異熟果者. 若現在世其異熟果正現前者. 名受用未盡. 由此差別漏及有漏如其所應. 若善不善未被治斷. 其異熟果非先已熟. 如是乃名有異熟法. 若諸無漏無記有漏. 若善不善有漏已斷. 若與熟果先已成熟. 如是皆名無異熟法. 又臨終時最後念心是異熟法. 若結生相續無間之心亦是異熟. 從此已後所有一切自性住心皆是異熟. 除善染汚. 及除加行無記之心. 所餘皆名自性住心. 若心離欲猶故隨轉. 除下地善及與加行無記之心. 當知此心亦是異熟. 又此異熟於一切處. 當言唯是無覆無記. 若從一切種子異熟. 除其已斷未得之法. 餘自種子爲因所生. 若善不善或復無記. 如是一切當知皆名異熟生法

復次一切處最後沒心. 及隨初第二相續心. 於三界中當知唯有非苦樂受. 除初相續心. 應知此受於一切處異熟所攝. 餘苦樂受應知皆是異熟所生. 如其種子異熟所攝. 卽隨此因此緣爲因緣故. 從異熟生生那落迦諸有情類. 異熟無間有異熟生. 苦憂相續如生那落迦如是. 若生一分餓鬼及傍生中. 當知亦爾. 若生人中及欲界天諸有情類. 無有決定異熟. 無間或時苦憂. 或時樂喜. 或時唯有不苦不樂受眼續生. 若生初二靜慮異熟. 無間唯異熟生喜受相續. 若生第三靜慮. 唯異熟生樂受相續. 若生第四靜慮已上. 唯有異熟不苦不樂受. 是故當知卽此受於彼名異熟生廣大喜樂所攝受故. 彼諸善業不苦不樂正現前時. 亦名可愛異熟. 與此相違當知名不可愛異熟

復次白白異熟業所得無覆無記異熟果. 一向可愛受. 種子所攝受故. 當知一向可愛一向可意. 黑黑異熟業當知與此相違. 黑白俱異熟業. 二種種子所隨逐故. 所得異熟果當知亦有二種異熟生受. 又黑白業由生類差別建立. 謂於是處黑白俱有. 卽此處業總立黑白. 又由事差別建立. 謂如有一隨於一事於一時間起利益心而現在前. 卽於此事復於一時不利益心而現在前. 或奪他物而行惠施. 如是當知由事差別之所建立. 又由自性建立如是黑白俱業. 謂如有一隨於一所許作利益. 卽由餘事復於其所作不利益. 譬如有一於極暴虐作惡人所. 發生瞋◑俱行之思. 不喜彼惡. 當知此思瞋俱行故. ◑黑分中. 不喜樂彼惡俱行故. ◑白分中. 是故此業說名黑白. 如是所餘種類亦爾. 復次若善不善無記諸法所有種子未被損害. 彼一切法皆由能生生起因故. 名有因法. 又先所作諸業煩惱. 於三界中異熟果熟. 此異熟果由業煩惱引發因故. 名有因法. 又由三處正現在前引發因故. 生胎生中. 當知此亦名有因法. 濕和合故生濕生中. 卵뎃藏故生卵뎃中. 當知亦爾. 又六識身以從眼色乃至意法. 爲增上緣同事因故. 名有因法. 又有俱生諸心心所. 互爲展轉同事因故. 名有因法. 又不善法由近惡友聞非正法不正思惟. 引發因故. 名有因法. 當知與此相違三種引發因故. 一切善法名有因法. 又染汚住生邪精進. 無果◑勞生憂苦住. 彼由引發因故名有因法. 又不染汚住生正精進. 有果◑勞生喜樂住. 彼由引發因故名有因法. 又世間道趣於離欲. 及能引發靜慮無色. 彼由引發因故名有因法. 又現法中靜慮無色等至爲依. 如其所應往生上地. 彼由引發因故名有因法. 又世間法引出世法. 彼由引發因故名有因法. 又出世法聖道所攝能證涅槃. 彼證涅槃由引發因故. 名有因法. 由如是等所說諸相. 當知建立有因諸法

復次此中能生生起因法. 彼由各別等流果故. 名有果法. 若諸後有業及煩惱. 彼由各別異熟果故. 名有果法. 若有三處正現在前. 若濕和合正現在前. 若卵뎃藏. 若眼色等. 若彼俱生諸心心所. 若近惡友等. 若近善友等. 二種三法如是一切. 皆由各別增上果故. 名有果法. 若現法中由染汚住生邪精進. 無果◑勞生憂苦住. 若現法中不染汚住生正精進. 有果◑勞生喜樂住. 如是一切皆由各別士用果故. 名有果法. 若趣世間離欲生道. 彼由離繫增上果故. 名有果法. 又能引出世間之道. 及能證涅槃出世聖道. 彼由離繫增上果故. 名有果法. 謂由究竟離繫果故. 名有果法. 若世間道非由究竟離繫果故. 名有果法. 當知是名二道差別. 由如是等所說相故. 當知建立有果諸法差別之相. 謂隨所應. 立等流果. 若異熟果. 若增上果. 若士用果. 若離繫果. 與此相違應知建立非有因法非有果法

復次緣生法者. 謂無主宰無作者法. 如前意地決擇緣起善巧中已廣分別

復次略由五因當知建立內法差別. 由此因故說名爲內. 何等爲五. 謂假名故. 妄執故. 增上故. 攝受種子故. 事故. 若於是處假想建立如是種類. 謂立爲我或立有情. 彼如是名如是生類. 廣說乃至如是壽量. 如是名爲由假名故說名內法. 若於是處妄起如是種類執著. 謂計爲我或起我慢. 如是名爲由妄執故說名內法. 若由此法增上力故. 外色聲等處差別生爲所受用. 如是名爲由增上故說名內法. 若能攝受善不善無記諸法種子. 如是名爲攝受種子故說名內法. 若五種淸淨色若心意識. 如是名爲由事故說名內法. 又有假名建立餘法爲內可得. 何以故. 於內可得外處所攝亦名內故

復次應知五蘊名色所攝. 所以者何. 由彼彼處增長可得. 手塊等觸卽便變壞. 是故色蘊說名爲色. 其餘四蘊由種種名施設勢力. 由種種名施設爲依. 多分於其彼彼所緣流轉趣向. 是故如是四無色蘊說之爲名

復次略由五相建立執受諸法差別. 何等爲五. 謂初唯色說名執受. 當知此言遮心心所等. 彼非執受故. 又於色中所有內根. 根所依屬說名執受. 當知此言遮外不屬根色. 彼非執受故. 又心心所任持不捨說名執受. 當知此言遮依屬根◑毛爪等. 及遮死後所有內身. 彼非執受故. 又執受色由四因緣之所變異故. 名執受. 何等爲四. 一由外色所逼觸故. 二由內界相違平等所引發故. 三由貪瞋等諸煩惱◑多現行故. 四由審慮所緣境故. 謂由外色能損惱者. 現前逼惱有執受色. 卽便生苦生悲生惱. 若有外色能饒益者. 現前觸對有執受色. 卽便生樂安◑饒益. 若有內界更互相違. 便生苦惱. 彼若平等安樂攝受. 又若貪等煩惱所惱. 卽便生苦憤發熾然. 又邪審慮所緣境故. 或正審慮所緣境故. 便起輕安喜樂攝受. 又爲損害或爲饒益. 故名變異. 如是若色若內若心心所任持不捨. 若如是緣令成變異. 是名執受諸法差別. 與此相違當知是名非執受法

復次若四大種及彼所造. 當知唯此名有色法. 問如四大種由自種子方得生起. 造色亦爾. 何故說言諸所造色大種所造. 答若諸色根及心中有諸大種種子隨逐. 卽有造色種子隨逐. 若諸大種所有種子能生果時. 爾時必定能隨逐彼造色種子亦生自果. 故說造色大種所造. 隨逐色根大種種子名有方所. 隨無色根大種種子名無方所. 又諸大種略有二種. 一唯界所攝. 二能作自業. 唯界所攝者. 謂諸大種所有種子. 能作自業者. 謂從自種子所生大種. 又諸大種與所造色. 俱時而有互不相離. 由彼種類因所成故. 如一味團更相涉入遍一切處. 非如런稻末尼等聚. 又於一向堅色聚中. 唯有地界能作業用. 若於欲界亦有色香味界作業. 於色界中但有色界能作業用. 餘水火風及與聲界. 唯有種子之所隨逐. 更待異緣方能作業. 如是於水火風名想聚中. 如其所應次第亦爾. 內色聚中一切地等諸界作業皆具可得. 謂◑毛等種種差別. 廣說如經. 當知於外得有各別地等諸聚. 彼若値遇如是如是衆緣差別. 卽便能作如是如是果法生因. 譬如善巧◑彼乾木卽便生火. 又如白◑鉛錫金銀等物融消卽流. 復次如五識身相應地說觸處所攝澁滑等性. 當知皆是大種差別. 隨諸大種如是品類分位差別. 如其所應於四大種. 假名施設澁滑等性. 是故當知皆是假有. 問如世尊言觸謂外處若四大種若四大種所造有色無見有對. 何密意耶. 答此諸大種當知能生二種造色. 一自類差別. 二異類差別. 自類差別造色者. 謂諸大種造澁滑等. 由如是因如是緣故. 此諸大種各各差別變異而生. 於彼假說澁滑性等種種差別. 異類差別造色者. 謂眼耳等五內色處四. 外色處法處一分. 唯除觸處. 世尊依彼自類差別所造色故. 說如是言. 若四大種所造. 問世尊說有無見無對色. 當言何等大種所造. 答若彼定心思惟欲界有色諸法. 影像生起. 當言欲界大種所造. 若彼定心思惟色界有色諸法. 影像生起. 當言色界大種所造. 於此大種所造色法. 餘決擇文更不復現

復次云何有法. 謂一切世間法說名有法. 問阿羅漢等世間善法. 是世間故則有所攝. 以何因緣說名無漏. 答◑三有故名有所攝. 諸漏隨眠永解脫故說名無漏. 問如世尊言云何有漏法. 謂意世間法世間意識世間. 此何密意. 答世尊依彼不斷應斷世間意法及與意識. 說如是言. 此中世尊說多種有. 謂欲有色有無色有. 彼廣建立如聞所成慧地佛敎所應知處. 復次云何有上法. 謂除涅槃餘一切法. 由五因緣當知涅槃是無上法. 何等爲五. 一集諦寂滅故. 二苦諦寂滅故. 三離怖畏災橫疾疫大安◑故. 四無上現法樂住所緣故. 謂無相住故. 五常住究竟安義樂義不虛◑故. 如是五因非於餘處總集可得. 唯於涅槃一切可得. 是故涅槃名無上法

復次云何應修法. 謂一切善有爲法. 此中應知略有四修. 一得修. 二習修. 三除去修. 四對治修. 此中未生善法爲欲生故作意修習. 是名得修. 已生善法令住不忘乃至廣說. 是名習修. 已生不善法爲欲斷故作意修習. 名除去修. 未生不善法爲不生故. 於◑患等諸對治門作意修習. 名對治修. 當知此中從了相作意乃至勝解作意. 名◑患對治修. 從遠離作意乃至方便究竟作意. 名斷對治修. 方便究竟果作意. 名持對治修. 從此已上卽此一切七種作意. ◑於勝地上地所攝. 當知一切名遠分對治修. 此四種修一切總說爲二種修. 謂防護受持修. 及作意思惟修. 此中修身名防護修. 修戒名受持修. 若靜慮地作意修. 若諦智地作意修. 總名作意思惟修. 此中初作意修名爲修心. 第二作意修名爲修慧

復次云何過去法. 謂因已受盡. 自性已滅. 無間爲緣爲生餘法. 除阿羅漢最後心心所熏習相續. 雖復已滅經百千劫. 猶能令彼愛非愛果異熟當熟. 如所領受諸過去事. 或一唯能生起憶念. 或復有一不生憶念. 唯滅所顯無諸作用. 是名過去諸法差別. 此過去法略由五相當知建立其事差別. 何等爲五. 謂或有法刹那過去. 謂於刹那一切行中. 刹那已後所有諸行. 又或有法死沒過去. 謂彼彼有情從彼彼有情衆同分沒. 廣說乃至死及作時. 又或有法壞劫過去. 謂器世間所攝. 由火等災之所敗壞. 又或有法退失過去. 謂如有一於先所得諸善功德安樂住中. 隨類退失. 又或有法盡滅過去. 謂有餘依及無餘依涅槃界中所有盡滅. 復次云何未來法. 謂因未受自性未受. 待緣當生將起現前. 或近當生或遠當生. 亦由五相建立差別. 謂刹那未來. 一生未來. 成劫未來. 現行未來. 應得未來

復次云何現在法. 謂因已受用自性受用未盡. 刹那已後決定壞滅一切雜染所顯. 一分淸淨所顯. 亦由五相建立差別. 謂刹那現在. 一生現在. 成劫現在. 現行現在. 最後現在. 謂阿羅漢最後心心所等

復次云何欲界繫法. 謂於欲界若生. 若長未離欲界欲. 心不在定. 於此位中所有諸法. 或生得故或作意故. 已行正行當行. 是名欲界繫法. 復次云何色界繫法. 謂生欲界能現證入. 隨一靜慮已離欲界欲. 未離色界欲. 未發上加行. 或從彼定起. 所有世間意地諸法. 由作意故已行正行當行. 是名色界繫法. 或生色界未離彼欲. 未發上加行. 或生得故或作意故. 諸世間法已行正行當行. 如是亦名色界繫法. 如色界繫法如是. 無色界繫法隨其所應當知亦爾

復次云何善法. 謂若略說. 二因緣故一切善法說名爲善. 謂自性無倒. 亦能對治顚倒法故. 及安◑故. 所以者何. 一切善法自性無倒於所緣轉. 又能對治於所緣轉顚倒染法. 能往善趣證涅槃. 故名爲安◑. 與此相違二因緣故當知不善. 謂自性顚倒故及不安◑. 無記諸法性非顚倒. 亦不能治顚倒諸法. 性非安◑非不安◑. 又由五相當知建立善法差別. 一感當來可愛果故. 二對治雜染故. 謂不◑等能治貪等. 乃至八聖支道對治一切雜染諸法. 三雜染寂滅所顯故. 所謂涅槃. 四淸淨住所顯故. 謂已離欲者住聖等善現法樂住. 五饒益有情所顯故. 謂已離欲. 爲哀愍他聲聞菩薩及與如來所有種種利他善行. 又由五相建立不善諸法差別. 與上相違應知其相. 謂感當來非愛果故. 雜染對治之所治故. 染不寂滅之所顯故. 諸染惱住之所顯故. 能損害他之所顯故. 由五因緣善法强盛. 何等爲五. 一加行故. 二宿習故. 三攝受勝功德故. 四田事處故. 五自性故. 謂諸善法無間加行殷重加行之所造作. 若無量品差別所作. 謂或自作. 或於是處歡他令作. 以無量門慶慰讚美. 見同法者深心歡喜. 當知是名由加行故善法强盛. 又諸善法曾餘生中若修若習若多修習. 由是因緣彼今生中. 性於善法心能趣入. 於諸不善違背而住. 當如是名由宿習故善法强盛. 又諸善法下地所攝. 由世間離欲者及見聖迹者. 若於解脫或於無上正等菩提. 深心廻向離諸見趣. 當知是名攝受勝功德故善法强盛. 又諸善法於大福田. 以勝妙事施尊重處之所生起. 當知是名田事處故善法强盛. 又諸善法若施所成. 於戒於修自性是劣. 若戒所成. 於施所成自性是勝. 於修所成自性是劣. 若修所成所有善法. 於施於戒自性皆勝. 當知是名由自性故善法强盛. 與此相違五因緣故. 當知是名不善强盛. 又由五相建立無記諸法差別. 何等爲五. 一異熟生無記. 二威儀路無記. 三工巧處無記. 四變化無記五自性無記. 此中自性無記謂諸色根. 是長養者及外諸有色處等非異熟等所攝者. 除善染汚色處聲處

復次云何學法. 謂或預流或一來或不還有學補特伽羅. 若出世有爲法. 若世間善法. 是名學法. 何以故. 依止此法於時時中. 精進修學增上戒學增上心學增上慧學故. 云何無學法. 謂阿羅漢諸漏已盡. 若出世有爲法. 若世間善法. 是名無學法. 云何非學非無學法謂除先所說學無學法. 所餘預流乃至阿羅漢法. 若◑一切異生相續. 若彼增上所有諸法. 當知是名非學非無學法

復次云何見道所斷法. 謂薩迦耶等五見. 及依諸見起貪瞋慢. 若相應無明. 若於諸諦不共無明. 於諦疑等. 及往一切惡趣業等. 是名見道所斷法. 云何修道所斷法. 謂一切善有漏法. 一切無覆無記法. 除先所說諸染汚法. 餘染汚法. 是名修道所斷法. 云何非所斷法. 謂一切有學出世間法. 一切無學相續中所有諸法. 此中若出世法於一切時自性◑故名非所斷. 餘世間法由已斷故名非所斷

復次云何甚深難見法. 謂一切法. 當知皆是甚深難見. 何以故. 第一甚深難見法者. 所謂自性絶諸◑論過語言道. 諸法自性皆絶◑論過語言道. 然由言說爲依止故. 方乃可取可觀可覺. 是故當知一切諸法甚深難見. 如是所說差別建立有色無色法. 有見無見法. 有對無對法. 有漏無漏法. 有諍無諍法. 有染無染法. 依耽嗜依出離法. 世間出世間法◑非◑法. 有爲無爲法. 所知所識所緣法. 住持法. 有異熟無異熟法. 有因無因法. 有果無果法. 緣生法內法. 名色所攝法. 執受非執受法. 大種所造非大種所造法. 有非有法. 應修法. 有上無上法. 去來今法. 欲界繫色界繫無色界繫法. 善不善無記法. 學無學非學非無學法. 見道所斷修道所斷非所斷法. 甚深難見法. 若有善思所應思者. 應當如理精勤方便思惟簡擇如是諸法. 於此地中餘決擇文. 更不復現

瑜伽師地論卷第六十六

위

*

다음

->